
I. Előzmények:

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) értelmében a polgármester illetményét összegszerűen kell megállapítani. A 2024. évi LVIII. törvény 2024. november 29. hatállyal módosította az Mötv. 71. §-át, ami megállapítja a polgármester illetményét.
Az illetmény tekintetében a Képviselő-testületnek nincs mérlegelési lehetősége.
II. A döntéshez szükséges információk, tájékoztatások:

Főállású polgármester illetményének számítása:

Az Mötv. 71. § (4) bekezdés f) pontja szerint: 
A polgármester megbízatásának időtartamára havonta a 10001–30000 fő közötti lakosságszámú település esetében a nemzetgazdasági átlagkereset háromszorosának megfelelő összegű illetményre jogosult, mely Fót település tekintetében 1.713.600,- Ft.
Továbbá a polgármester havonta a tiszteletdíjának 15%-ában meghatározott összegű költségtérítésre jogosult.
(Tekintettel arra, hogy a Képviselő-testületnek nincs mérlegelési joga a döntés meghozatala során, a Közigazgatási és Területfejlesztési Minisztérium Önkormányzati Főosztályának szakmai álláspontja szerint a döntés meghozatalához egyszerű többség elégséges.)

Fentiek alapján kérem a T. Képviselő-testületet, hogy döntsön az alábbi határozati javaslatról.
III. Határozati javaslat:

…/2024.(XII.12.) KT-határozat

Fót Város Önkormányzat Képviselő-testülete Merkwart Krisztián polgármester havi illetményét 2024. október 1-i visszamenőleges hatállyal 1.713.600 - azaz egymillió-hétszáztizenháromezer-hatszáz forintban - állapítja meg, továbbá részére havi 257.040,-Ft költségtérítést állapít meg.

A Testület felhatalmazza a Jegyzőt a szükséges adminisztratív intézkedések megtételére.
Határidő: azonnal

Felelős: jegyző

